Document ID: 32011D0539

AFGØRELSE EUMM GEORGIA/2/2011 VEDTAGET AF DEN UDENRIGS- OG SIKKERHEDSPOLITISKE KOMITÉ
den 14. september 2011
om forlængelse af mandatet for missionschefen for Den Europæiske Unions observatørmission i Georgien, EUMM Georgia
(2011/539/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets fælles aktion 2008/736/FUSP af 15. september 2008 om Den Europæiske Unions observatørmission i Georgien, EUMM Georgia (1), særlig artikel 10, stk. 1, og
ud fra følgende betragtninger:
(1)
Rådet vedtog den 15. september 2008 fælles aktion 2008/736/FUSP om oprettelse af Den Europæiske Unions observatørmission i Georgien, EUMM Georgia (»EUMM Georgia«).
(2)
Den 1. juli 2011 vedtog Den Udenrigs- og Sikkerhedspolitiske Komité (»PSC«) efter indstilling fra Unionens højtstående repræsentant for udenrigsanliggender og sikkerhedspolitik afgørelse EUMM/1/2011 (2) om udnævnelse af Andrzej TYSZKIEWICZ til missionschef for EUMM Georgia indtil den 14. september 2011.
(3)
I henhold til artikel 10, stk. 1, i Rådets afgørelse 2010/452/FUSP (3) bemyndiges Den Udenrigs- og Sikkerhedspolitiske Komité i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af EUMM Georgia, herunder afgørelsen om at udnævne en missionschef -
VEDTAGET DENNE AFGØRELSE:
Artikel 1
Mandatet for Andrzej TYSZKIEWICZ som missionschef for Den Europæiske Unions observatørmission i Georgien, EUMM Georgia, forlænges til den 14. september 2012.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 14. september 2011.

Labels: 18
9
5